***«Գրանցված է»***

ՀՀ արդարադատության

նախարարության կողմից

*6 դեկտեմբերի 2013 թ.*

*Պետական գրանցման թիվ 05013472*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԿԵՆՏՐՈՆԱԿԱՆ ԲԱՆԿԻ ԽՈՐՀՈՒՐԴ**

|  |  |
| --- | --- |
| 1 հոկտեմբերի 2013 թ. | թիվ 231-Ն |

**Ո Ր Ո Շ ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔՈՒՄ ԳՈՐԾՈՂ ՎԱՐԿԱՅԻՆ ԲՅՈՒՐՈՆԵՐԻՆ ՏՐԱՄԱԴՐՎՈՂ ՎԱՐԿԱՅԻՆ ՏԵՂԵԿԱՏՎՈՒԹՅԱՆ ՆՎԱԶԱԳՈՒՅՆ ՑԱՆԿԸ ՍԱՀՄԱՆԵԼՈՒ ՄԱՍԻՆ**

*Նպատակ ունենալով* վարկային ռեգիստրի և վարկային բյուրոների համար սահմանել բանկերի և վարկային կազմակերպությունների կողմից տրամադրվող տեղեկատվության միասնական հաշվետվական ձև,

*հաշվի առնելով*Համաշխարհային բանկի կողմից առաջարկված «Զարգացման քաղաքականության գործառնությունների ծրագրի» պահանջները,

*հիմք ընդունելով* «Վարկային տեղեկատվության շրջանառության և վարկային բյուրոների գործունեության մասին» Հայաստանի Հանրապետության օրենքի 11-րդ հոդվածի 2-րդ մասը և «Իրավական ակտերի մասին» Հայաստանի Հանրապետության օրենքի 16-րդ հոդվածը` Հայաստանի Հանրապետության կենտրոնական բանկի խորհուրդը ***որոշում է.***

1. Հաստատել «Վարկային բյուրոներին տրամադրվող վարկային տեղեկատվության նվազագույն ցանկը»` համաձայն սույն որոշման Հավելվածի (կցվում է):

2. Սույն որոշումն ուժի մեջ է մտնում 2016 թվականի հունվարի 25-ին:

***(2-րդ կետը փոփ. 11.03.14 թիվ 51-Ն, 18.04.15 թիվ 94-Ն)***

2.1 Սահմանել, որ Հայաստանի Հանրապետության տարածքում գործող բանկերը, վարկային կազմակերպությունները, օտարերկրյա բանկերի մասնաճյուղերը վարկային բյուրոներին սույն որոշման հավելվածով սահմանված տեղեկատվությունը տրամադրում են 2017 թվականի սեպտեմբերի 2-ից:

***(2.1-ին կետը լրաց. 11.07.17 թիվ 158-Ն)***

|  |  |
| --- | --- |
| **ՀՀ կենտրոնական բանկի նախագահ** | **Ա. Ջավադյան** |
| 2013 թ. հոկտեմբերի 10  Երևան |  |

|  |  |
| --- | --- |
|  | **Հավելված**  *Հաստատված է*  *ՀՀ կենտրոնական բանկի խորհրդի*  *2013 թվականի հոկտեմբերի 1-ի*  *թիվ 231-Ն որոշմամբ* |

**Ց Ա Ն Կ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔՈՒՄ ԳՈՐԾՈՂ ՎԱՐԿԱՅԻՆ ԲՅՈՒՐՈՆԵՐԻՆ ՏՐԱՄԱԴՐՎՈՂ ՎԱՐԿԱՅԻՆ ՏԵՂԵԿԱՏՎՈՒԹՅԱՆ ՆՎԱԶԱԳՈՒՅՆ**

1. Հայաստանի Հանրապետության տարածքում գործող բանկերի, վարկային կազմակերպությունների, օտարերկրյա բանկերի մասնաճյուղերի կողմից վարկային բյուրոներին (այսուհետ՝ Բյուրո) տրամադրվող տեղեկատվությունը սահմանված է Հայաստանի Հանրապետության կենտրոնական բանկի խորհրդի 2005 թվականի մարտի 29-ի թիվ 142-Ն որոշմամբ հաստատված «Հայաստանի Հանրապետության տարածքում գործող բանկերի, վարկային կազմակերպությունների, օտարերկրյա բանկերի մասնաճյուղերի հաճախորդների վարկարժանության տեղեկատվական համակարգի՝ վարկային ռեգիստրի ստեղծման և վարկային ռեգիստրին Հայաստանի Հանրապետության տարածքում գործող բանկերի, վարկային կազմակերպությունների, օտարերկրյա բանկերի մասնաճյուղերի մասնակցության կարգով» (այսուհետ՝ Կարգ):

2. Հայաստանի Հանրապետության տարածքում գործող բանկերը, վարկային կազմակերպությունները, օտարերկրյա բանկերի մասնաճյուղերը Բյուրոյին տեղեկատվություն տրամադրում են Վարկային ռեգիստրին տրամադրվող տեղեկատվության նույն ձևաչափով՝ համաձայն Կարգի:

3. Հայաստանի Հանրապետության տարածքում գործող բանկերի, վարկային կազմակերպությունների, օտարերկրյա բանկերի մասնաճյուղերի կողմից Բյուրոյին տրամադրվող տվյալների անվանումների և ֆորմատների նկատմամբ պահանջները սահմանվում են Հայաստանի Հանրապետության կենտրոնական բանկի կողմից: